Ljósmyndarafélag Íslands er fagfélag greinarinnar og samstarfsvettvangur allra fagmenntaðra ljósmyndara í landinu . Markmið félagsins er að efla samvinnu félagsmanna , stuðla að símenntun í greininni og tryggja árangur þeirra á markaði . Tengiliður hjá SI : Jóhanna Vigdís Arnardóttir , hansa@si.is . Stjórn Laufey ósk Magnúsdóttir , formaður Sigurður Ólafur Sigurðsson , stjórnarmaður Lárus Karl Ingason , stjórnarmaður Guðmundur Þór Kárason , stjórnarmaður Anton Bjarni Alfreðsson , stjórnarmaður Lög Ljósmyndarafélags Íslands 1 . GREIN – HEITI OG VARNARÞING Heiti félagsins er Ljósmyndarafélag Íslands . Heimili þess og varnarþing er í Reykjavík . 2 . GREIN – SKILYRÐI TIL AÐILDAR Félagsmenn geta þeir orðið sem lokið hafa viðurkenndu námi í ljósmyndun og / eða hafa sannanlega atvinnu af ljósmyndun . • Tilgangur félagsins er að gæta faglegra og stéttarlega hagsmuna félagsmanna , og skal félagið vinna að framgangi málefna , sem það telur sig og félagsmenn sína varða , m.a. á eftirfarandi hátt : • Að halda fundi með upplýsandi fyrirlestrum og öðru því er að fræðslu og gagnsemi lítur . • Að halda sýningar á ljósmyndum og ýmsum nýjungum , sem tengjast iðngreininni . • Að halda sérstaka skemmtifundi og samkomur fyrir félagsmenn . • Að standa vörð um lögvarin atvinnuréttindi íslenskra ljósmyndara í samræmi við gildandi iðnlöggjöf . • Að efla samvinnu meðal ljósmyndara , en stuðla jafnframt að eðlilegri samkeppni þeirra í milli á sem heilbrigðustum grundvelli . • Að vinna að því að ná sem hagkvæmustum kjörum fyrir félagsmenn á efnisvöru og tækjum . • Að stuðla að sem farsælastri framþróun í fræðslumálum iðngreinarinnar , jafnt á bóklega sviðinu sem hinu verklega . 4 . GREIN - ÁRGJALD Félagar skulu greiða félagsgjald til félagsins í samræmi við ákvörðun aðalfundar ár hvert og fylgja gjalddagar innheimtu félagsgjalda Samtaka iðnaðarins og Samtaka atvinnulífsins eftir því sem við á skv. samningi þar um . Stjórnarmenn , heiðursfélagar og þeir sem hafa náð 67 ára aldri skulu vera gjaldfríir . Félagsaðild er greidd fyrirfram og uppsögn á félagsaðild tekur gildi við næsta gjalddaga . 5 . GREIN – INNTAKA NÝRRA FÉLAGA Inntökubeiðni skal útfylla á vef félagsins . Stjórn félagsins er heimilt að taka inn nýja félaga , uppfylli þeir sett skilyrði skv. 2. grein . Stjórn skal halda utan um félagatal . 6 . GREIN – STJÓRN OG NEFNDIR Stjórn félagsins skulu skipa sex félagar og skulu minnst þrír vera búsettir í Reykjavík og nágrenni . Stjórn skipar í uppstillinganefnd tímalega fyrir aðalfund sem skal stilla upp tillögu að nýrri stjórn , endurskoðendum og nefndarmönnum . Forðast ber að skipta út of mörgum í einu til að halda samfellu milli ára og tryggja upplýsingaflæði milli stjórna . Kosning skal vera skrifleg og óhlutbundin og fara fram á aðalfundi . Meirihluta stjórnar þarf til þess að binda félagið við allar meiriháttar fjárhagslegar skuldbindingar . 7 . GREIN - AÐALFUNDUR Aðalfundur skal haldinn í febrúar hvert ár . Lögum má aðeins breyta á aðalfundi með 2/3 atkvæða meirihluta mættra félagsmanna , enda hafi tillögur um lagabreytingar verið kynntar í dagskrá , sem fylgir fundarboði . Störf aðalfundar skulu vera sem hér segir : 1 . Skýrsla stjórnar 2 . Reikningar félagsins 3 . Lagabreytingar , ef einhverjar . 4 . Ákvörðun árgjalds . 5 . Kosning stjórnarmanna og skoðunarmanna reikninga skv. 6. grein 6 . Kosning í fastanefndir félagsins skv. 8. grein 7 . Kosning í menningarsjóð skv. 9. grein 8 . Önnur mál 8 . GREIN - NEFNDIR Stjórn félagsins hefur heimild til að skipa sérstakar starfsnefndir til að fjalla um einstök mál . Yfirfer lög félagsins , tekur við ábendingum og tillögum um viðhald þeirra og breytingar og leggur fyrir á aðalfundi ef þurfa þykir . Nefndarmenn eru kosnir af aðalfundi og velja formann nefndarinnar úr sínum hópi . Stjórn skal skipa siðanefnd með þremur félögum ef aðstæður krefjast skv. 11. grein . Skoðunarmenn reikninga . Tveir félagsmenn skulu kosnir skoðunarmenn reikninga og skulu þeir yfirfara alla reikninga félagsins fyrir aðalfund . Fundurinn er boðaður með tveggja vikna fyrirvara samkvæmt lögum félagsins . Athygli er vakin á því að rétt til fundarsetu hafa aðeins félagsmenn , enda séu þeir skuldlausir við félagið . 9 . GREIN - MENNINGARSJÓÐUR Innan félagsins skal starfræktur Menningarsjóður . 10 . GREIN - MYNDSTEF Félagsmenn í Ljósmyndarafélagi Íslands verða sjálfkrafa félagsmenn í Myndstefi , Myndhöfundasjóði Íslands , kjósi þeir það við nýskráningu í Ljósmyndarafélag Íslands . Myndstef gegnir því hlutverki að vernda höfundarrétt félagsmanna vegna birtingar á verkum þeirra til almennings og vegna annarrar hliðstæðrar notkunar . Félagsmenn öðlast öll réttindi og skuldbinda sig til þess að hlíta öllum skyldum sem fylgja aðild að Myndstefi . 11 . GREIN – BROT Á LÖGUM Brjóti einhver félagsmanna í bága við lög félagsins og löglegar samþykktir þess eða vinni á einhvern hátt gegn virðingu þess eða geri sig á einhvern hátt sekan , svo að ætla mætti að hann væri óverðugur í félaginu , skal siðanefnd , sem skipuð er samkvæmt heimild 8. gr. taka mál hins brotlega fyrir og skila áliti til aðalfundar eða félagsfundar . 12 . GREIN - SAMVINNA Félagsmenn skulu hafa góða samvinnu sín á milli . Þeir skulu sýna stéttarbræðrum sínum tillitssemi og leitast við að hegða sér þannig , að samrýmanlegt sé hagsmunum þeirra beggja . Stjórn félagsins ber að fylgjast með því að ákvæði laga þessara séu haldin . Aðalfundur Ljósmyndarafélags Íslands – Fundargerð aðalfundar 12.12.2019 – Lög félagssins með samþykktum breytingum aðalfundar þann 12 desember 2019 Ljósmyndarafélag Íslands 2019 9 13 . GREIN - GILDISTAKA Lög þessi eru gerð með hliðsjón af fyrri lögum félagsins frá stofnun þess árið 1926 og af þeim breytingum , sem síðan hafa verið á þeim gerðar , og öðlast gildi á aðalfundi 12.12.2019 .